পর মসজিদের উত্তর দিকে ডিআইটির জায়গায় একটি আমলকি গাছের নিচে ব্যবসা স্থানান্তরিত হয়। তাদের বংশধররা ধীরে ধীরে কাওরানবাজারে কাঁচা মালামাল ব্যবসার সম্প্রসারণ করে। ডিআইটি পরে জায়গাটি মিউনিসিপ্যাল  করপোরেশনকে হস্তান্তর করে। এরশাদ সরকারের সময় ঢাকার মেয়র মাহমুদুল হাসান এখানে পাইকারি বাজারের অনুমতি প্রদান করে। সেই থেকে ধীরে ধীরে কাওরানবাজার কাঁচাবাজারটি জমে ওঠে। কিন্তু ঢাকার এই ঐতিহ্যবাহী পাইকারি কাঁচাবাজারটি আর কাওরানবাজারে থাকছে না। এ প্রসঙ্গে ডিসিসির ৬ নাম্বার জোনের নির্বাহী প্রকৌশলী মো. মেজবাহুল করিম সম্প্রতি জানান, ঢাকার তিনটি স্থানে বৃহত্তর কাঁচামালের আড়ত স্থানান্তর করা হচ্ছে। স্থানগুলো হলো-যাত্রাবাড়ী, মহাখালী ও আমিনবাজার। চলতি বছর জুনের মধ্যেই স্থানান্তরের কাজ সম্পন্ন হবে বলে আশা করা যায়। এক  প্রশ্নের জবাবে মেজবাহুল করিম বলেন, পাইকারি বাজার স্থানান্তরের পর এ স্থানে ভবিষ্যতে কী করা হবে, এ ব্যাপারে ডিসিসি এখনো কোনো সিদ্ধান্ত নেয়নি।